cyanic-selkie/wikianc huggingface dataset:
کارل مارکس
ابتدائی زندگی
جرمنی کو چھوڑنے سے قبل مارکس نے جینی وان ولسیٹ خیلن سے شادی کر لی جو اُس کی بچپن کی دوست تھی اور جس سے اُس کی منگی اُس وقت ہو گئی تھی جب وہ اسکول میں پڑھتا تھا۔ اُس نے 1843 کی گرمیاں اور خزاں کروز نیش میں گزاریں، جہاں اُس نے ہیگل کے فلسفئہ حق کا تنقیدی مطالعہ شروع کیا۔ ’’ہیگل کے فلسفئہ حق پر تنقید‘‘ نامی کتاب ہم تک ایک نامکمل مسودے کے روپ میں پہنچی۔ یہ کتاب مارکس کے نئے عالمی مادی نقطۂ نظر کی طرف رجحان کی نمائندگی کرتے ہوئے سنگِ میل کی حیثیت رکھتی ہے۔ جیسا کہ اُس نے ہر موجود چیزپر بے رحمانہ تنقیدکرنے کا کٹھن دعوی کیا تھا۔ مارکس نے اِس تنقید کا آغاز ایک ایسے سوال سے نپٹنے سے کیا جس سے اُس کاواسطہ ری انشے زیتونگ میں کام کرنے کے دوران میں پڑچکا تھا۔ سوال تھا کہ ریاست اور معاشرتی زندگی کی مادی حالتوں کاآپس میں کیا رشتہ ہے۔ اور یہ کس طرح ایک دوسرے پر انحصار کرتی ہیں اس سوال کا سائنسی جواب ریاست اور قانون کے متعلق ہیگل کے رجعت پسند انہ مثالی نظریات کا تنقیدی تجزیہ کرنے کے بغیر دینا ناممکن تھا۔ مارکس پہلی ہستی تھا جس نے یہ کام کیا۔ لیوڈ وگ فیو رباخ جس کے رشحا ت ہیگل کے عینینی فلسفے کے خلاف پیش کیے جا تے تھے (اوریہ مارکس کوما دیت کی طرف لے جانے میں مدد گار بھی ثابت ہو ئے تھے) وہ بھی مظاہرات قدرت کی وضاحت کرنے کی حد تک ما دیت پسند تھااور تاریخی اور سماجی رشتو ں اور سیاست کی تفسیرکر تے ہوئے عینی بن جاتا تھا۔ مارکس نے جہاں فیور باخ کی تعریف کی کہ وہ پہلا مادیتی فلسفی تھا، وہیں اُس کی مادیت پر ستی کی حدوداور نا ہمواریوں کی بھی نشان دہی کر دی ہے۔ فیورباخ سے امتیاز برتتے ہوئے مارکس نے مادی دنیا کا ایک مربوط اور مستحکم نظریہ استنباط کرنے پر زوردیاجو معاشرتی زندگی اور فطری زندگی دونوں پر محیط ہو ۔
ہیگل کے فلسفئہ حق کے مطالعہ کے آخرمیں وہ جن نتائج پر پہنچا وہ اُس نے بعد میں ’سیاسی معاشیات پر ایک تنقید ی مضمون کے پیش لفظ ‘میں بیان کردئے۔’’ میری تحقیق نے مجھے اس نتیجے پر پہنچایا ہے کہ قا نو نی رشتے اور ریاست نہ تو خود سے وجود میں آ گئے، نہ انسانی دما غ کی نام نہاد عمومی ترقی سے ان کے ظہور اور ارتقا کو اخذ کیا جا سکتا ہے بلکہ یہ زیادہ تر زندگی کے مادی حا لا ت کی پیداوار ہوتے ہیں _جن رشتو ں اور ضا بطوں کے لب لبا ب کو ہیگل نے اٹھارہو یں صدی کے انگریزوں اور فرا نسیسیوں کی پیروی کرتے ہوئے ’سول سوسائٹی ‘کے نام پکارا ہے۔ اس سول سوسائٹی کے ڈانڈے بھی سیاسی معا شیا ت میں تلاش کرنے چاہئیں‘‘۔
مارکس نے صر ف مادیت کو سما جی مظاہر تک پھیلایا بلکہ اس نے مادیت کے نقطۂ نظر کو مزید ترقی دی۔ جو اس کے پہلے میکانکی اور ما بعد الطبیعاتی نوعیت رکھتی تھی ۔
فیورباخ نے تو ہیگل کی جدلیات کو رد کر دیا تھا مگر مارکس نے اس پر تنقیدی نظرثانی کرنے کا بیٹرا اٹھایا۔ ہیگل کاجدلیاتی طریقہ ’پر تعقل مغز‘ یعنی ارتقا کا نظریہ رکھتاتھا۔ ہیگل واقعات اور مظاہر کو ان کے باہمی روابط اور اتصال کی روشنی میں بطور ارتقا، تبدیلی اور مٹ جانے کے عمل دیکھتا تھا۔ اس کا مقصد یہ دکھانا تھا کہ اس عمل کی اساس میں تضادات کی کشمکش ہے۔ جدلیاتی طریق کار مابعد الطبعیاتی طریق کار کے زیادہ ترقی پسند تھا جو دنیا کو اشیا کا اتفاقی اجماع قرار دیتا تھا جن کا آپس میں کوئی تال میل نہ ہو، جیسے یہ ساکت اور غیر متغیراشیاہوں۔ لیکن ہیگل کے طریق فلسفہ میں ایک بڑانقص تھا کہ یہ مثالی تھا۔ ہیگل کااعتبار یہ تھاکہ فطرت اور معاشرے کی نشوونماکا انحصار روح (تصور مطلق) کی بالیدگی پر ہے۔ ہیگل نے ہر شے کی الٹی تصویر دکھا کر خیال کے خود کے ارتقا کو حقیقی ترقی کا بدل پیش کر دیا۔ خیال کی خودارتقائی جس کا مطلب تھا اشیاء کی جدلیات کی بجائے خیالات کی جدلیات۔
مارکس نے اپنے فلسفے کی بنیاد سائنس اور خصوصاً قدرتی سائنس کے مجموعی مواد پر رکھی۔ اس نے ہیگل کی جدلیات کو مادیت کے ساتھ ملاکر ایک اکائی بنائی اور دنیا کو ایک کُلیت کی صورت میں نئی تشکیل دینے کی کو شش کی۔
مارکس کا مسودہ ’ہیگل کے فلسفہ حق پر تنقید‘ اور اس کی اس زمانے کی خط کتابت سے ظاہر ہوتا ہے کہ مارکس اب وہ مارکس بن رہاتھاجس نے سو شلزم کی بنیاد ایک سائنس کے طور رکھی۔ جو جدید مادیت کا بانی تھا۔ اور جس کا مواد بے حد بار آور ثابت ہوا اور مادیت کی پیشرو ہسیتوں کی نسبت بے نظیر حد تک جچاتلاہے۔
اکتوبر 1843ء کے آخر میں مارکس پیرس چلا گیا۔ فرانس کے دار الحکومت کی زندگی نے اس کو نئی آگہی اور سیاسی تجربے سے مالامال کر دیا۔ وہ شہر کے نواح میں مزدوروں کی بستیوں اکثر جا یا کرتا۔ اس نے انجمن عدل (یہ جرمن مزدوروں اور کاریگروں کی ایک خفیہ جماعت تھی) کے لیڈروں اورفرانس کی بہت سی خفیہ تنظیموں کے رہنماؤں سے بھی رابطہ قائم کیا۔ مگر ان میں سے کسی کا ممبرنہ بنا۔ یہاں اس نے فرانس کے خیال سوشلسٹوں آئٹانے کیبٹ، پیری لی روکس، لوئی بلینک اور پیری پرودھوں سے بھی شناسائی حاصل کی۔ آئزک ہائنے سے اس کی دوستی ہوئی اور روسی سوشلسٹوں، ایم، اے باکونن، وی، پی بوٹکن اور دوسروں سے بھی آگاہی ہوئی۔
مارکس نے بورژوا سیاسی اقتصادیات پر ایک عظیم تنقیدی کتاب لکھنے کا ارادہ کیا۔ اور اس نکتہ نظرسے سیاسی اقتصادیات کے کلاسیکل نمائندوں آدم سمتھ، ڈیوڈریکارڈو اور دوسرے ماہرین اقتصادیات کی تصانیف پڑھیں۔ اس مطالعہ کا نتیجہ 1844ء کے نامکمل ’معاشی فلسفیانہ مسودات‘ کی صورت میں ظہور پزیر ہوا۔ بورژوا ماہرین معاشیات پر تنقید کرتے ہوئے مارکس نے سرمایہ دارانہ استحصال کے کچھ خدو خال اجاگرکئے۔ اس نے ابتدائی خام مساواتی کمیونزم پر تنقید کی۔ اس نے ہیگل کے فلسفے کاعمومی اور جدلیات کا تنقیدی تجزیہ کیا۔ اس مسودے پر اب بھی فیورباخ کا اثر دکھائی دتیاہے۔ اس نے عظیم خیالی UTOPIAN سوشلسٹوں ہیزی سینٹ سائمن، چارلس فور ئیر، رابرٹ اوون اور دوسروں کی کار کردگی کا بھی مطالعہ کیا۔ خیالی سوشلسٹوں نے اگرچہ سرمائے داری معاشرے کو شدید تنقید کا نشانہ بنایا تھا مگر وہ اس کے ارتقا کے اصول وضع کرنے میں ناکام رہے۔ وہ اس سماجی قوت کی نشان دہی بھی نہ کر سکے جو نئی سوسائٹی کی تعمیر میں ہراول دستے کا کردار ادا کر سکی تھی۔ مارکس نے اٹھارہویں صدی کے آخر میں فرانس میں بپا ہونے والے بورژوا انقلاب کے مطالعہ میں بہت سا وقت صرف کیا۔ اس نے خصوصاً اس واقعے کا تاریخی پس منظر دیکھا۔ فرانسیی مزدوروں کی زندگی اور جدوجہد سے تازہ آشنائی، بورژوا اقتصادیات کے تنقیدی مطالعے اور خیالی سوشلسٹوں کی تحریروں نے مارکس کے عنییت سے مادیت اور انقلابی جمہوریت سے اشتراکت کی طرف جانے کا فیصلہ دے دیا۔ مارکس کی زند گی میں یہ فیصلہ کن موڑ اس کے ڈچ فرانزوسچے جاربوچر Deutsch- Franzosische Jahrbucher میں چھپنے والے مضامین سے واضع طور پر منعکس ہوتا ہے۔ یہ اخبار مارکس اور آرنلڈ روج کی ادارت میں فروری 1844ء میں پیرس سے شائع ہوا۔ اپنے ایک مضمون ے’ہودیو ں کا مسئلہ ‘میں مارکس نے ہیگل کے پیر وکار بر و نو بائر کے قو می مسائل کے بارے میں عینی نظریات رکھنے پر تنقید کر تے ہو ئے پہلی بار بورژوا انقلاب اور اشترا کی انقلاب کے بنیادی فرق کی واضع تعر یف کی جو پہلے کبھی نہیں ہوئی تھی۔ اس کا مضمون ’ہیگل کے فلسفہ حق پر تنقید، ایک تعارف‘ اپنی گہرائی اور بصیرت کے لحاظ سے خاص طور پر قابلِ توجہ ہے۔ جرمنی میں مذہب پر تنقیدکی مثبت اہمیت قبول کر تے ہوئے مارکس نے دیکھا کہ کس طرح ترقی پسند فلسفے کا کام مذہب کے خلاف جدو جہد سے ان خارجی حالات کے خلاف جد و جہد میں بدل گیا جو مذہب کو جنم دیتے ہیں، یعنی عرش پر تنقید کو دھرتی پر تنقید، مذہب کی تنقید کوقانون کی تنقید اور دینیات پر نکتہ چینی کو سیاسیات پر نکتہ چینی کے روپ میں بدلنا ہے۔ مارکس نے زور دیاکہ تنقید نہایت موثراور انقلابی ہونی چایئے اس نے لکھاکہ تنقیدکا ہتھیار شمشیروسناں کے ساتھ ہونے والی جدوجہد کی جگہ نہیں لے سکتا۔ مادی طاقت کا رد مادی طاقت ہی سے کیا جا سکتا ہے لیکن نظریہ جونہی عوام کو اپنی گرفت میں لے لیتاہے، مادی قوت بن جاتاہے۔
مارکس نے اپنے مادی نکتۂ نظر کی اساس پر اس خیال کو فروغ دیا کہ نظریہ عوام کو اسی وقت اپنی گرفت میں لے سکتا ہے جب وہ ان کی واقعی ضروریات اور بنیادی تضادات کی عکاسی کرے۔ اس نے ثابت کیا کہ پرولتاریہ ایک ایسا طبقہ ہے جو اپنی صورتِ حال کی بنا پر ترقی پسندفلسفے کے انقلابی نظریہ کا علمبردار ہو سکتاہے اور اسے ہونا بھی چاہیے۔ وہ کہتاہے ’’ جیساکہ فلسفہ پرولتاریہ کے وجود میں اپنا مادی ہتھیار پا لیتا ہے اسی طرح پرولتاریہ کو فلسفے میں اپنا روحانی ہتھیار مل جاتا ہے ‘‘۔ اس طرح مارکس نے پرولتاریہ کے عالمی تاریخی کردارکاعظیم خیال پہلی بار تشکیل کیا۔ انسانیت کی فلاح کی آواز جو مارکس نے اس وقت اُٹھائی جب ابھی وہ اسکول کا طالب علم تھا، اب اُس آوازنے نہایت مستحکم سر گرم اور انقلابی کردار کا روپ دھار لیا۔ انسانیت کی خدمت کامقصد پرولتاریہ کی خدمت قرار پایا جو نہایت ترقی یافتہ اور اصولی طور پر انقلابی طبقہ تھا، جو خود کو اور تمام بنی نوع انسان کو جبر اور استحصال سے نجات دلانے کا اہل تھا۔
اس وقت سے لے کر آئندہ اس کی تمام توانائی اور ذہانت کی تمام تر قوتیں پرولتاریہ کی آبیاری کے لے وقف ہو گئیں جو سب سے زیادہ ترقی پسند، مکمل انقلابی طبقہ ہے اور اس دنیا بھر کو انقلابی تبدیلی سے ہمکنار کرنے کی صلاحیت رکھتاہے۔ پرولتاریہ کے مطا لبات کی عظم جدوجہد میں مارکس کوفریدرک اینگلز کی شخصیت کے روپ میں ایک وفاداردوست اور کامریڈمل گیا۔ پہلی بار وہ دونوں 1942 میں ملے جب اینگلز نے انگلینڈجاتے ہو ئے کولون میں اپنا سفر منقطع کیا اور ری انشے زیؤنگ (Rheinische Zeitung) کے ادارتی دفاترمیں گیا۔ اینگلز کے انگلینڈ میں قیام کے دوران میں دونوں دانشوروں کے مابین خط کتابت کا سلسلہ جاری رہا۔ اینگلز نے ایک مقالہ سیاسی معاشیات پر تنقیدی مضامین لکھا جو ڈوشے فرا نز وشے جیر بو چرڈDeutsch- Franzosische Jahrbucher میں شائع ہوا۔ جس سے سیاسی معاشیات میں مارکس کی دلچسپی دو آتشہ ہو گئی ۔
اگست 1844 کے آخر میں اینگلز پیرس آیا جہاں ان دونوں ہستیوں کی یاد گار ملاقات ہوئی اور ان عظیم مصلحوں کے نظریات میں مکمل ہم آہنگی پائی گئی۔ یہ ملاقات ان کے مابین تخلیقی ساجھے کا آغاز تھی، جس کی تاریخ میں نظیرنہیں ملتی۔ لینن کے الفاظ میں پر انے قصوں میں دوستی کی نوع بنوع متاثر کن مثالیں ملتی ہیں (کارل مارکس اینگلز اور پرولتاریہ کی دوستی بھی تسلیم مگر) یورپی پرولتاریہ بجا طور پر کہہ سکتی ہے۔ کہ اس کی سائنس دو دانشوروں اور جانبازوں نے تخلیق کی جن کا رشتہ محبت قدماء کی انتہائی اثر انگیز انسان دوستیوں کو بھی مات کر دیتا ہے۔
1848–49 کی انقلابی جنگیں
مارکسزم نے سائنس کی شکل اختیار کر لی اور انقلابی عمل سے قریب تعلق قائم کر لیا۔ مارکس اور اینگلز نے عوام الناس کو نہ صرف سکھایا بلکہ ان سے کچھ سیکھا بھی۔ مارکسزم کی نشو و نما کے لیے یہ انقلابی دورانیے خاص طور پر بار آور ثابت ہوئے۔ عوام الناس کے یہ تاریخی تعمیری عمل کے متلاطم دور ،معاشرے کی تاریخ میں نہایت اہم اور فیصلہ کن نقطۂ انقلاب تھے۔
منشور کا ظہور انقلاب فرانس سے ہم آہنگ تھا۔ یہ بورژوا انقلاب تھا جو فرانس میں فروری 1848میں برپا ہوا اور اس کی گونج یورپ کے دوسرے ملکوں میں بھی سنائی دی۔ بلجیم گورنمنٹ بڑھتی ہوئی انقلابی تحریک کو دیکھ کر ڈر گئی اور مارکس کو گرفتار کر کے ملک بدر کر دیا۔ وہ انقلابی جد وجہد میں حصہ لینے لیے لیے پیرس کے لیے روانہ ہو گیا۔ یہاں آنے کے بعد مارکس نے لندن اور برسلز کی کمیٹیوں کی ہدایات پر عمل کرتے ہوئے کمیونسٹ لیگ کی سنٹرل کمیٹی کی تنظیم نو کی جس کا وہ چے ئر مین منتخب ہوا۔ مارکس اور اینگلز کے علاوہ اس کے لیے کے سکیپر، ایچ بائر، جے مول اور ڈبلیو ولف بھی منتخب ہوئے۔
مارکس اور اس کے ساتھیوں نے جرمن شاعر ہروے کی کڑی مخالفت کی جو جرمنی پر حملہ کرنے کی نیت اور قوت بازو سے انقلاب کرنے کے لیے پیرس میں ایک جرمن فوجی گروہ تیار کر رہا تھا۔ ’’انقلاب کی برآمد‘‘ کے مہم جویانہ خیالات کو رد کرتے مارکس نے جرمن مزدوروں(جن میں کمیونسٹ لیگ کے ارکان بھی شامل تھے) زور دیا کہ وہ ایک ایک کر کے جرمنی واپس جائیں اور انقلابی جدو جہد کے لیے عوام کی تنظیم کریں۔
جرمنی میں انقلابی ہنگامے سے متعلق مارکس اور اینگلز ایک اہم دستاویاز’’ کمیونسٹ پارٹی کے مطالبات‘‘ مارچ 1848 میں تیار کی۔ کمیونسٹ لیگ کی نیو سنٹرل کمیٹی نے یہ مطالبات اپنا لیے اور بعد ازاں تمام جرمنی میں مشتہر کر دیے۔ اس دستاویز نے جرمنی میں انقلاب کے بنیادی کاموں کی ایک شکل پیش کر دی: ایک واحدہ جمہوریہ جرمنی کا قیام، ہمہ گیر رائے دہندگی، تمام عوام کو مسلح کرنا، تمام جاگیردارانہ واجبات اور خدمات کی منسوخی، شہزادوں کی جاگیروں اور تمام دوسری جاگیر دارانہ عمل داریوں کو قومی ملکیت میں لینا اور کوئلے کی کانوں، ریلوے اور دوسرے ذرائع رسل و رسائل کو قومی ملکیت میں لینا، انکم ٹیکس کا ایک ترقی پسندانہ طریقہ رائج کرنا، گرجے وغیرہ کے ادارے معطل کرنا۔
کمیونسٹ لیگ کے سیاسی مقاصد میں مندرجہ ذیل مطالبات بھی شامل تھے۔ 38بڑی، چھوٹی اور ننھی منی ریاستوں کو مدغم کر کے جرمن کی سیاسی اور اقتصادی ناہمواری کا سد باب کرنا، جاگیرداری کی تمام باقیات کا قلع قمع کر کے، بورژوا جمہوری انقلاب کی فتح اور سوشلزم کے لیے پرولتاریوں کی نتیجہ خیز جدو جہد کے لیے نہایت موافق حالات پیدا کرنا۔
اپریل 1848 کے آغاز میں مارکس، اینگلز اور ان کے قریبی ساتھی پیرس چھوڑ کر جرمنی چلے گئے جو ان دنوں انقلاب کا مرکز بنا ہوا تھا۔ انہوں نے کولون میں اپنی تنظیم بنانے کا فیصلہ کیا جو صوبہ رائن کا مرکزتھا۔ یہ جرمنی کا نہایت ترقی یافتہ علاقہ تھاجہاں مزدوروں کی وافر تعداد موجود تھی۔ اور یہاں کے قانون نے پریس کو کافی آزادی دے رکھی تھی۔ مارکس کا ارادہ تھا کہ یہاں سے ایک انقلابی روزنامہ جاری کیا جائے۔
اپنا اخبار جاری کرنے کی ضروری تیاری کے دوران مارکس نے سیاسی میدان میں بھی نہایت مستعدی سے کام کیا۔ اس سے پہلے جب وہ پیرس میں تھا اس نے مینز کے کمیونسٹ ممبروں کے ذریعے ابتدائی اقدام کیے تھے۔ اور کہا تھا کہ مزدوروں اور ان کی مختلف انجمنوں کو ایک پلیٹ فارم پر جمع کیا جائے اور جرمن پرولتاریہ کی ایک عوامی سیاسی تنظیم بنائے جائے۔ کولون میں آنے کے بعد اس نے لیگ کے بہت سے ممبروں کو بھیجا کہ وہ آئینی مزدور انجمنوں کی شاخیں منظم کریں لیکن انہیں سخت مشکلات کا سامنا کرنا پڑا۔ ان دنوں میں سیاسی طور پر غیر متحد اور اقتصادی طور پر پسماندہ جرمنی، جہاں بڑے پیمانے کی صنعت ابھی ترقی پزیر تھی، دستکاری رائج تھی اور مزدور طبقہ ابھی بہت کمزور، غیر منظم اور سیاسی طور پر ناپختہ تھا۔ اس پسماندگی اور مزدور پارٹی بنانے کے لیے حالت ناساز گار ہونے کی بنا پر پرولتاریہ کے ترقی یافتہ نمائندے (جن کے سربراہ مارکس اور اینگلز تھے) ایک علاحدہ گروہ بنانے کی پوزیشن میں نہیں تھے۔ اس لیے وہ سیاست کے میدان عمل میں جمہوری پارٹی کے انتہائی پرولتاری بازو کی حیثیت سے ابھرنے پر مجبور ہوئے۔ مارکس اور اینگلز نے فیصلہ کیا کہ ان حالات مین کمیونسٹوں کو اجازت ہے کہ ایک ہی تنظیم میں رہتے ہوئے نیم بورژوا جمہوریت پسندوں کے ساتھ تعاون کریں۔ بہر حال ان کی بے جہتی اورمتواتر گو مگو کی کیفیت پر تنقید کرتے رہیں۔ انہوں نے زور دیا کہ کمیونسٹ عوامی جمہوری پڑاؤ کا ہراول دستہ ہیں۔ انہیں پرولتاریہ کے آزاد انہ عمل کو آنکھوں سے اوجھل نہیں ہونے دینا چاہیے جس کی جدو جہد کے راستے میں بورژوا جمہوری انقلاب ایک ضروری مرحلہ ہے، نہ کہ آخری منزل ۔
نیوری انشچے زیتونگ (جس کی بنیاد مارکس اور اینگلز نے رکھی تھی) جمہوریت کا پرچم بلند کر دیا، لیکن ایسی جمہوریت، جو ہر مقام سے اور تمام مصدقہ مثالوں سے اپنے واضح پرولتاری کردار پر ثابت قدم تھی۔ ان حربوں سے کام لیتے ہوئے مارکس نے کمیونسٹ لیگ کے ممبروں اور ان کے تحت چلنے والی مزدور تنظیموں سے سفارش کی کہ ان جمہوری انجمنوں سے مل جائیں جو اس زمانے میں جرمنی میں وجود پا رہی تھیں۔ مارکس خود بھی کولون میں جمہوری انجمن کا رکن بن گیا۔ اور ویسٹ فیلیا اور صوبہ رائن کی جمہوری کمیٹیوں کی ہنگامی علاقائی کمیٹی کا مبر منتخب ہوا۔ اس دوران مارکس نے اپنے حامیوں کی توجہ مزدور انجمنوں کی تنظیم کرنے اور پرولتاریہ کو سیاسی تعلیم دینے کی طرف دلائی تاکہ پرولتاری پا رٹی بنا نے کی تیاریاں ہو سکیں۔
نیوری انشچے زیتونگ کا پہلا شمارہ پہلی جون 1848 کو چھپاجس پر ذیلی عنوان ’’جمہوریت کا ترجمان‘‘ چھپا ہو ا تھا۔ ایڈ یؤریل بو رڈ میں مارکس (چیف ایڈیڑ)الیف اینگلز۔ ایچ برگرز۔ ای ڈرونکی۔ جی ویرتھ۔ ایف ولف اور ڈبلیوولف پر مشتمل تھا۔ اس اخبار کے ذریعے مارکس اور بورڈ کے دوسرے ممبرو ں نے ملک بھر میں بکھرے ہوئے کمیو نسٹ لیگ کے ممبروں کی سیا سی رہنمائی کی۔ خفیہ لیگ اگرچہ انہوں نے تنظیم کی تھی مگر جرمنی میں مارچ کے واقعات کے بعدیہ بے معنی ہو گئی۔ اخبار نے جرمنی اور اس کی سر حدوں سے باہر جلد ی بہت زیادہ مقبو لیت حاصل کر لی۔ مارکس اور اینگلز نے اس میں 1948–49 کے ہنگامہ آراسالوں کے اہم واقعات کا بھر پو ر سائنسی تجزیہ پیش کیا۔ انہو ں نے اس جد وجہد کے لیے نعر ے تشکیل دیے۔ اور ابقلابی عمل کے لیے اہم ذمے داریوں کی نشان دہی کی۔ اخبار نے غیر معمولی حوصلے اور جرات کے ساتھ عوا م کی امنگو ں کو اولین حیثیت دی جو ان دنوں پیر س کی گلیوں،وی آنا،جرمنی اور فرانس کے دیہاتوں اور شہروں میں ،اٹلی اور ہنگری میں، چکیو سلویکیہ اور پولینڈمیں لڑ رہے تھے۔ نیوری انشچے زیتونگ پوری طرح مستحق تھا کہ اسے نہ صرف جرمنی بلکہ یورپی جمہوریت کے ترجمان کہاجائے ۔
مارکس اور اینگلز کے خیال میں نیو ر نشچے زیتونگ کا ابتدائی کام یہ تھاکہ وہ اس فریب کا پردہ بے لاگ طریقے سے چاک کرے جو لوگوں میں وسیع طور پر پایا جاتا تھا کہ ’’مارچ کی لڑائیوں‘‘ نے انقلابی کی تکمیل کردی ہے اور اب اس کی نعمتوں سے بہرہ ور ہونے کا وقت آ گیاہے۔ اخبار نے عو ام الناس کے سامنے آئے دن اس بات کا اظہارکرتے ہوئے وضاحت کی کہ فیصلہ کن جنگ ابھی باقی ہے۔ اس نے جرمن بورژوازی کی نا قابل اعتبار پالیسی کے بخیے ادھیڑ دیے اور کہا یہ لوگ ’’مارچ ‘‘کے دنوں کے بعد ریاست کے سر براہ بن گئے اور پروشیاکے جاگیرداری استبدادی رد عمل سے مصالحت کی پالیسی اختیار کرلی۔ مارکس اور اینگلز نے لکھا کہ بورژ وازی نے جاگیرداری بقایاجات کی منسوخی کی نظر انداز کر کے کسانو ں کو دھو کا دیا ہے۔ اخبار نے بورژوازی کی اس لیے بھی مذمت کی کہ اس نے لو گو ں کے ساتھ اپنے رویے میں جبرکی روایتی پالیسی بر قرار رکھی۔ بہر حال جو قو م بھی تر قی پسند ی اورجمہوری مقصد کے دفاع کے لیے کروٹ لے کر جاگ رہی تھی اس نے نیورنشچے زیتونگ کو اپنا سچا اور او لین مد د گار پایا ۔
اخبار نے فر نیکو ٹ اور بر لن کی قو می اسمبلی کے نمائندوں کی پارلیمانی مخبوط الحواسی پر طنزبھریانداز سے ملامت کی جو مستقل کے انقلابی عمل پر مائل ہونے کی بجائے کھوکھلی بحثوں پر وقت ضائع کرتے رہتے تھے۔
مارکس کاخیال تھا کہ انقلاب کی حقیقی کا میابی کے لیے نہایت ضروری شرط لوگوں کی انقلابی آمریت کا قیام ہے۔ بقول مارکس اور اینگلز ’’کسی انقلاب کے بعد ریاست کی ہرہنگامی تنظیم کے لیے آمریت ناگزیر ہے اورخصوصاً ایک طاقتور آمریت ۔‘‘اس نے لو گو ں سے اپیل کی کہ وہ انقلاب دشمنوں سے سختی سے نپٹیں جو تاریخ کادھارا واپس موڑنے کے ارادے سے اپنی قوتیں دوبارہ مجتمع کر رہے تھے۔ اس نے انقلاب میں پرولتایہ کے لیے خصوصی اور اہم رول تفویض کیا۔ وہ چاہتاتھا کہ جرمن مزدور طبقہ عام جمہوری نظام میں نہایت مضبوط اور سر گر م حصہ بن جائے اس نے رے گاٹ شاک (جوکولون کی مزدور لیگ کا چہیر مین تھا )کے ’’سچے سوشلسٹ‘‘کے فرقہ وارانہ نقطہ نظرپر ملامت کی جوساخت میں بہت جدیداور حقیقت میں موقع پر ست تھا۔ اسی طر ح اس نے ایس بون (جو پہلے برلن مزدور سو سائیٹی کا رہنما تھا اور بعد میں مزدور بھائی چارے کا علمبردار بن بیٹھا )کی مصلحانہ پالیسی کو بھی رد کیا جس کے غلط ہتھکنڈوں نے مزدوروں کا رُخ بورژوا جمہوری انقلاب کے بڑ ے کامو ں سے بے سمت کر دیاتھا۔ نیو رنشچے زیتونگ کاخصوصی پرولتاریہ نواز رویہ جون 1948 میں پیرس میں مزدوروں کی بغاوت کے دوران میں اور زیادہ نمایاں ہو گیا۔ مارکس نے اس شورش کی تاریخی اہمیت کی بڑ ی قدردانی کی اور اسے بورژوازی اور پرولتاریہ کے مابین اولین خانہ جنگی قرار دیا۔ اس نے باغیو ں کی بے مثال بہادری کی ستائش کی اور بورژوا جوابی انقلاب کی درندگی پر غضبناک لعن طعن کی۔ فر انسیسی پرولتاریہ کی شکست کے بعد جب یورپ کے دوسرے ملکوں میں بھی جوابی انقلاب نے سراٹھانا شروع کر دیا۔ مارکس اور اینگلزنے عوام کو اکھٹاکرنے کادلیرانہ اقدام کیا۔ مارکس نے رائن لینڈ میں جمہوری سوسائیٹیو ں کی علاقائی کانگرس میں سرگرم حصہ لیا جو اگست 1848 میں کولون میں ہوئی۔ کانگرس نے پہلے کی منتخب شدہ ’ہنگامی علاقائی کمیٹی ‘کی متفقہ طور پر تصدیق کی،جس کا مارکس سرکردہ ممبرتھا۔ اگست کے آخر میں مارکس وی آنااور برلن گیا تاکہ ترقی پسند مزدوروں اور بائیں بازو کے جمہوریت پسندوں سے رابطہ قائم کرئے اور انہیں پر وشیا اور آسٹریا کی بادشاہیوں کے خلاف ایک زیادہ مستحکم جد وجہد کے لیے ابھارے۔ اس سفرایک اور دوسرا مقصد نیو رنشچے زیتونگ کے لیے مالی امداد فراہم کرناتھا۔ وی آنا میں قیام کے دوران مارکس نے آسٹر یا کی جمہوری اور مزدور تنظیموں کے لیڈروں سے بات چیت کی۔ اس نے وی آنا جمہوری سو سائیٹی کی مجلس میں شرکت کی اور مزدور لیگ کو خطاب کرتے ہو ئے مغربی یورپ کے سماجی رشتوں مزدوری اورسرمایہ کے مسائل پر اظہار خیال کیا ۔
کولون سے واپس پر مارکس اور ایڈیٹوریل بورڈ کے دوسرے ممبروں نے اپنے آپ کو جوابی انقلابی جارحیت کے خلاف مزاحمتی تنظیم بنانے کے لیے وقف کر دیا۔13 ستمبر 1848 کو نیو ری انشے زیتونگ کی سر پرستی میں فرنیکزپلائز پرایک عو امی اجلاس منعقد ہوچکا تھا۔ جس میں عوامی تحفظ کے لیے ایک کمیٹی کی گئی۔ منتخب ہو نے والواں میں مارکس اور اینگلز بھی تھے۔ اس اجتماع کے سامعین میں’’ جرمنی کی کمیو نسٹ پارٹی کے مطالبات ‘‘کی کاپیاں تقسیم کی گئیں۔17ستمبر کو نیو ری انشچے زیتونگ اور کولون ورکر ز لیگ کی ملی جلی سر پر ستی میں ایک جلسہ عام کولون کے قر یب وار نگن میں منعقد ہوا جس میں ہزاروں مزدوروں اور کسانوں نے شرکت کی۔ فر نیکفرٹ میں شورش کے با رے میں عو امی تحفظ کمیٹی کولون نے 20 ستمبر کو ایک اور جلسہ عام کاانعقاد کیا ۔ رائن لینڈمیں عو امی تحریک کی زوردار پیش قدمی اور نیو ری رنشچے زیتونگ کے تیزی سے بڑھتے ہوئے اثرات سے خوفزدہ ہو کر گورنمنٹ نے اپنی فوجوں کو روک لیا تاکہ مو قعہ کا انتظار کیا جائے اور کو ئی موزوں بہانہ بناکر خون کی ہولی کھیلی جاسکے۔ اشتعا ل دلانے کے لیے 25 ستمبر کو کولون کے مزدور لیڈر گرفتار کرلیے گئے۔ مارکس اور اس کے حامیو ں نے صورت حال پر سنجید گی سے غور کیا اور ناراض عو ام کو اس بے وقت اور جزوی شورش سے باز رکھا۔ اشتعال انگیزی بے اثر ثابت ہونے پر پروشیا گور نمنٹ نے ستمبر26 کو کولون میں مارشل لا نافذ کر دیا۔ عو امی رضاکار فوج کو ہتھیار چھین کربر خاست کر دیا اور متعدد اخباروں کی اشاعت بن کردی جن میں اول نمبر پر نیو ری انشچے زیتونگ تھا۔ ایڈیٹو ریل بو رڈ کے کچھ ممبروں (جن میں اینگلز بھی تھا )کے وارنٹ گرفتاری جاری کردیے گئے اور اس طرح وہ شہر چھوڑنے پر مجبور ہوئے۔ بہر حا ل کولون میں مارشل لا کے خلاف بڑے پیمانے پر اجتماجی مہم کی وجہ سے 3 اکتوبر کو ری انشچے زیتو نگ کولو ن کے کوچہ وبا زار میں پھر بک رہا تھا البتہ اس کی اشاعت جاری رکھنے کی خاطرمارکس کو اس اثاثے کی قربانی دینا پڑی جو اسے حال ہی میں اپنے باپ کی طرف سے ورثے میں ملا تھا۔
اینگلز کی رخصت کے بعد مارکس کا زیادہ وقت اخبار کی ایڈیٹری میں صرف ہونے لگا۔ اس نے جمہوری سوسائیٹی اور مزدور لیگ میں کام کرنے میں بھی بڑی جان فشانی دکھائی۔ جب سے کولون مزدور لیگ کا چے ئر مین مول (اس خیال سے کہ اسے گرفتار کرنے کی دھمکی دی گئی تھی) لندن جانے پر مجبور ہوا اور شیپرSchapper قید میں تھا، کمیٹی نے مارکس سے کہا کہ وہ چے ئرمین کا عہدہ قبول کر لے۔ مارکس عارضی طور پر یہ عہدہ قبول کرنے پر متفق ہو گیا اور 16اکتوبر کو لیگ کے جلسے میں تقریر کرتے ہوئے مزدوروں کو وی آنا میں بغاوت کی صورت حال سے مطلع کیا۔
جیسے کہ مارکس نے قبل از وقت دیکھ لیا تھا، پروشیا کا رد عمل ظاہر ہوا اور وی آنا میں جوابی انقلاب کی صورت میں ابھرا۔ پروشیا والوں نے چاہا کہ اچانک انقلاب سے صورت حال بدل دیں۔
9نومبر کو پروشیا کے بادشاہ نے قومی اسمبلی کو برلن سے ایک چھوٹے صوبائی قصبے برینڈن برگ میں تبدیل کرنے کے احکام جاری کیے۔ ایسا کرنے سے یہ ارادہ ظاہر ہوتا تھا کہ اگلا قدم اسمبلی کی منسوخی ہو گا۔ یہ دیکھتے ہوئے مارکس نے پارلیمنٹ کے نمائندوں پر زور دیا کہ وہ وزیروں کو گرفتار کر لیں اور اپنی حمایت کے لیے عوام اور فوج کی طرف رجوع کریں۔
11نومبر کو سرکردہ عوام کومتحرک کرنے کے لیے مارکس نے ٹیکس دینے سے انکار کا نعرہ بلند کیا اس سے جوابی انقلابیوں کی مالی بنیادیں کمزور ہو جاتیں اور عوام حکمرانوں کا بھرپور مقابلہ کرنے کے لیے تیار ہو جاتے۔ 14نومبر کو علاقائی کمیٹی نے مارکس کی قیادت میں رائن صوبے کی تمام تنظیموں سے اپیل کی کہ وہ لوگوں پر زور دیں کہ وہ ٹیکس ادا کرنے سے انکار کر دیں۔ عوام الناس کے دباؤ کے تحت 15نومبر کو قومی اسمبلی نے ایک معقول قرارداد منظور کی جو 17نومبر سے قانون بن گئی۔ اس سلسلے میں 18نومبر کو علاقائی کمیٹی نے ایک دوسری اپیل شائع کی اور زور دیا کہ ٹیکسوں کے نفاذ کی مزاحمت ہر ممکن ذریعے سے کی جائے۔ دشمن کو باز رکھنے کے لیے رضاکار اور عوامی تحفظ کمیٹیاں بنائی جائیں۔ مارکس جو رائن صوبے کی تحریک کا روح رواں تھا، اس نے بڑھتے ہوئے جوابی انقلاب کے خلاف جدو جہد کرنے کے لیے عوام کو اکٹھا کرنے میں اپنی بہترین صلاحیتیں صرف کر دیں۔ لیکن قومی اسمبلی اورصرف وہی، تحریک کے ان بکھرے ہوئے حلقوں کو یکجا کر سکتی تھی۔ وہ بھی غیر متحرک قانونی تعرض سے آگے نہ بڑھی۔ اس صورت حال کا فائدہ اٹھاتے ہوئے جوابی انقلاب والوں نے 5دسمبر کو قومی اسمبلی توڑ دی اور ناگہانی انقلاب مکمل کر دیا۔
پروشیا کے جوابی انقلاب نے جب اپنے احوال مستحکم کر لیے تو نیو زنشچے زیتونگ کے سٹاف اور مارکس کی ایذا رسانی میں بھی اضافہ کر دیا گیا۔ 7فروری 1849کو مارکس اور اینگلز (موخر الذکر جو ابھی سوٹزر لینڈ سے آیا تھا) عدالت کے سامنے پیش ہوئے۔ ان پر ’’حکومت کی نافرمانی‘‘ کا الزام تھا۔ اگلے دن مارکس پھر عدالت میں پیش ہوا۔ اس بار اس پر اور علاقائی جمہوری کمیٹی کے دوسرے ممبروں پر ٹیکس ادا نہ کرنے کی دعوت جاری کرنے اور حکومت کے خلاف سر کشی کرنے کا الزام لگایا گیا۔ اب کہ مارکس نے پہلے دن کی طرح عدالت کے سامنے ملزم کی طرح خطاب نہ کیا بلکہ الزام لگانے کے انداز میں مخاطب ہوا۔ منصفین دونوں مقدمات میں اس کی بے گناہی کا فیصلہ دینے پر مجبور ہو گئے۔
نیو انشچے زیتونگ کا جوابی انقلاب کی یورش کے خلاف عوام کو جدو جہد کے لیے اکٹھا کرنے کا واقعی پرولتاری کردار اب زیادہ واضح ہو گیا۔ مارکس کی تصنیف ’’اجرت اور سرمایہ‘‘اپریل 1849 کی پہلی اشاعتوں میں چھپا۔ مارکس نے ’’مزدوری اور سرمایہ ‘‘میں (جو اس کی اولین اقتصادی تصانیف میں سے ہے )ان معا شی رشتو ں کی کھوج لگائی جو سر مایہ داری سماج میں بنیاد تشکیل کرتے ہیں اور سرمایہ داری نظام ٘کے ہاتھو ں محنت کش طبقے کے مکمل افلاس کی واضع تصویر کشی کی۔ اس میں سیا سی معاشیات کے نہایت پیچیدہ مسائل سائنسی تجزیے کاموضوع بنائے گئے ہیں۔ لیکن پھربھی لکھنے کا اندازایسا صریح ہے کہ یہ تحر یر مزدوروں کی سمجھ میں آئی ہے ۔
1949 کی بہار میں محنت کش عو ام کی بڑھتی ہوئی سیاسی آگہی اور سیاسی صورت حال کی تبد یلی کے نقطہ نظرسے ما رکس اور اینگلز نے اپنے داؤں پیچ تبدیلی کر دیے۔ مزدوروں نے انقلابی جدوجہد میں سیاسی تجربات حاصل کیے۔ ترقی پسند مزدوروں کے لیے موجودہ نیم بورژواجمہوری پارٹی بے فاعدہ ہوکررہ گئی۔ وہ اس سے علیحد ہ ہو گئے۔ ان کی خواہش تھی کہ وہ تر قی پسندی کی راہ پر قو می پیمانے پر متحد ہوں۔ اس کا اظہار جرمنی کے مختلف حصوں میں مزدددور یونینوں کی چند کانگرسیں بننے کی صورت میں ہوا۔ اس سے ایک خود مختار پرولتاری سیاسی تنظیم بنانے کے مسئلے کو عملی شکل دیناممکن ہو گیا۔ اپر یل 1849 کے در میان مارکس اور اینگلز (اور کولون کی مزدور لیگ جسے وہ چلاتے تھے )نے نیم بورژوازی جمہوریت سے تعلق تو ڑ لیا اور جمہوری سو سائیٹی چھوڑدی تاکہ زمانہ حا ل میں بنائی جانے والی محنت کشوں کی قو می سطح پر بنائی جانے والی تنظیم سے اپنارابطہ استوار کر سکیں اور اس کو ایسی سیاسی پارٹی میں تبد یل کر سکیں جس کا منشورکمیو نسٹوں نے تیار کیا ہو ۔’’مزدوری اور سرمایہ داری ‘‘کی نیو رنشچے زیتو نگ میں اشاعت ہو ئی۔ اس اشاعت نے پا رٹی کی تشکیل کے سلسلے میں نظریاتی تیار یو ں کے لیے ایک اہم کردار اداکر نا تھا۔ مارکس اور اس کے حا میو ں نے کمیو نسٹ لیگ کے ارکان وں سے (جو تمام جر منی میں پھیلے ہو ئے تھے )اپنے رابطے مضبوط کر نے شروع کر دیے۔ اس مقصد کو مد نظر رکھتے ہوئے مارکس نے ویسٹ فیلیا اور جرمنی کے شمال مغر بی شہروں کا دورہ کیا۔ اور مر کزی اور مشرقی جرمنی میں اپنے نمائندے بھیجے ۔
جر منی میں بہر حا ل اب بھی انقلاب اور جوابی انقلاب کے سپاہیو ں میں آخری مورچے ہو رہے تھے۔ مئی کے پہلے ہفتو ں میں’ ڈریسڈن ‘رائن کے چند قصبے ویسٹ فیلیا فا لز اور بید ن بھی فر نیکفرٹ اسمبلی کے بنائے ہوئے ایک استعماری دستور کے خلاف باغیانہ مظاہروں کی لپیٹ میں تھے۔ مارکس اور اینگلز اس عوامی شورش کو تقویت دینے کے مشتاق تھے۔ وہ چاہتے تھے کہ ان مظاہروں کی قیادت کو جر ات مندانہ قیادت میسر ہو جس کی مرکزیت بھی قائم ہو۔ انہیں تیزرفتاری حاصل ہو اس کو یورپ کی عام انقلابی جدوجہد کے نقطہ نظر سے منسلک کر کے عمل میں لایا جائے۔ اور اس بغا وت کو فرانس اور اٹلی کی نئی انقلابی لہر اور ہنگری میں لڑی جانے والی انقلابی جنگ سے ہم آہنگ کر دیا جائے۔ لیکن نیم بورژوا جمہوریت پسندوں نے (جو اس بغاوت کی قیادت کر رہے تھے ) ایک بار پھر مستقل انقلابی عمل کے بارے میں اپنی نااہلی کا ثبوت دیا۔ ان کی بزدلی اور انتہائی تلون مزاجی سے فائدہ اٹھاتے ہوئے پروشیا کی فوجوں نے یکے بعد دیگرے باغیوں کو شکست دے دی ۔
بغاوت کے دور افتادہ مراکز کو کچلنے کے بعد جوابی انقلابیوں نے نیورنشچے سے بھی حساب بے باق کیا۔ پروشیا کی حکومت نے اس نکتے کو لیا کہ مارکس 1845میں پروشیا کی شہریت رد کر چکا ہے اور جب 1848 کو جرمنی میں واپس آیا تو اس کی سابقہ شہریت بحال نہیں کی گئی تھی۔ گورنمنٹ نے ایک حکم جاری کیا کہ وہ ’غیر ملکی ‘ ہے اور اس نے مہمان نوازی کے اصولوں کی خلاف ورزی کی ہے، لہٰذا اسے ملک بدر کیا جاتاہے۔ ایڈیٹوریل بورڈ کے دوسرے ممبروں کے خلاف بھی قانونی کارروائی کی گئی۔ ان اقدام کا مطلب تھا اخبار کا خاتمہ۔ اس کی آخری اشاعت مئی 1849 میں سرخ سیاہی سے کی گئی۔ اس میں ایڈیٹوریل بورڈ نے کولون کے محنت کشوں کو الوداع کہی تھی۔ جس کے آخری الفاظ تھے _ آپ کو الوداع کہتے ہوئے نیورنشچے زیتونگ کے ایڈیٹر آپ کی حمایت کا شکریہ ادا کرتے ہیں ان کا آخری بیان ہمیشہ اور ہر جگہ ہو گا " محنت کش طبقے کی نجات " ۔
جنوب مغربی جرمنی میں مختصر قیام کے بعد، فرانس میں انقلاب کے پھر جی اٹھنے کی پیش بینی کے پیش نظر، مارکس پیرس کے لیے روانہ ہو گیا۔ اینگلز جو پالاٹیناٹے چلا گیا جہاں انقلابی اور جوابی انقلابی قوتوں میں اب بھی لڑائی جاری تھی۔ وہ ویلچ کے رضاکارانہ دستے میں شامل ہو گیااور جوابی انقلابی طاقتوں کے خلاف چار مقابلوں میں حصہ لیا ۔
پیرس میں مارکس نے فرانسیسی جمہوریت پسندوں اور محنت کشوں کی سوسائٹیوں سے اپنے تعلقات میں تجدید کی اور انہیں وسیع کیا۔ 13 جون 1849 کو فرانسیسی نیم بورژوا جمہوریت پسندوں کی ناکام بغاوت کے بعد گورنمنٹ نے مارکس کے خلاف ملک بدری کے احکام جاری کیے۔ اس سے اس کی زندگی کا ایک اور مرحلہ شروع ہوا اور وہ 24 اگست کو لندن کے لیے روانہ ہو گیاجہاں اینگلز اور لیگ کی سنٹرل کمیٹی کے دوسرے ممبر جلد ہی اس سے آملے۔ اس وقت سے لے کر مارکس کی زندگی میں(ایک جلا وطن کے طور پر) ایک نئے مرحلے کا آغاز ہوتاہے جو اس کی موت تک جاری رہا۔
1848_49 کے انقلابوں کی شکست اس انوکھی صورت حال کی وجہ یہ تھی " تاریخ کے اس عہد میں جب بورژوا جمہوریت پسندوں کا انقلابی کردار (یورپ میں ) پہلے ہی دم توڑ رہا تھا۔ جب کہ سوشلسٹ پرولتاریہ کا انقلابی کردار ان تک پختہ نہیں ہو ا تھا ۔(لینن)
مزاحمت کے سال
1848_49 کے سالوں کی شکست کے بعد یورپ میں رد عمل شر وع ہو گیا۔ انقلابی تنظمیں تباہ کر دی گئیں اور محنت کش طبقہ کے بہت سے رہنماؤ ں کو جیلوں میں ڈال دیاگیا یاترک وطن پر مجبور کر دیاگیا۔ یہ مارکس کی زندگی کاانتہائی مشکل دور تھا۔ دشموں نے اس پر الزام تراشی کی اور مالی مجبوریوں نے اسے بے حال کر دیا۔ رسائل اور اخبارات جو جماعتیں اور یونیو رسٹیوں کے سر براہ شائع کر رہے تھے ان تما م کے دروزے اس روش خیال مفکر اور انقلابی پر بند تھے۔ لیکن اس کااپنے مقاصد کی صداقت پر غیر متزلزل اعتماد، اس کی ناقابل شکست رجائیت جومعاشرتی نشو و نما کے معروضی قو انین کے سائنسی شعو ر سے پھوٹتی تھی اس کی روح اور زندہ دلی نے مارکس کوکبھی افسردہ اور بد دل نہ ہونے دیا ۔
اس نے ان مشکل سالوں میں اپنے بے غرض اورعالی ظرف دوست اینگلز سے بہت مد د اور تعاون پایا۔1850 میں اینگلزنے مانچسٹر میں رہائش اختیار کر لی اور اس شہر کے ایک دفتر میں ملازمت اختیار کر لی۔ اس نے مارکس کے اہل و عیال کی گذراوقات کے اخرجات کامعتدبہ حصہ اپنے ذمے لے لیا۔ دونوں دوست اکثر نجت کی اس بو قلمونی کا شکوہ کرتے تھے جس نے انہیں ایک دوسرے سے علیحد ہ ہونے پر مجبور کر دیا تھا۔ اور ان یاد گار دنوں کو یاد کرتے تھے جب وہ نیو راکشی سے زیتونگ کے لیے کام کرتے اور قہقہے لگاتے تھے ۔۔۔
وہ تقریباًہر روز دوسر ے کو لکھتے۔ لینن نے ا س خط کتابت کی نہایت اہم حیثیت کا حوالہ دیتے ہوئے اس کے بنیادی نکات کی وضاحت مندرجہ ذیل الفاظ میں کی ہے: ’’ اگر کوئی کوشش کرے کہ اس خط کتابت کی حقیقت ایک لفظ میں بیان کر دے تاکہ متن واضع ہو جائے، تو اس بحث ومباحثہ اور زور بیان کا بنیادی جھکاؤ جس نکتہ پر رہا وہ لفط جدلیات ہوگا۔ مادی جدلیات کا اطلاق کرکے سیاسیات اور معاشیات کی بنیاد بدلنااور ان کو نئی شکل دینا۔ اور پھر اس کااطلاق تاریخ ،قدرتی سائنس، فلسفہ اور محنت کش طبقہ کے طرز عمل اور داؤ پیچ پر کرنا __ یہ وہ مو ضو ع تھا جس پر میں مارکس اور اینگلز کو انتہائی دلچسپی تھی اور انہیں تحر یروں کی بناپر انہو ں نے انقلابی نظریہ کی تاریخ میں اپنی ماہرانہ جد ت فکر کے نئے باب مرتب کیے ‘‘۔
اس سیاسی جمود کے دور میں مارکس نے پیشہ ور انقلابیو ں کی تربیت کاکام جاری رکھا۔ اور انگلستان جرمنی فرانس یوایس اے اور دوسر ے ملکوں میں اپنے معاونین سے رابطہ قائم رکھا۔ لیکن اب وہ اپنی تعلیمات کو مزید وسعت دینے کے لیے اپنے آپ کو پو ری طرح وقف کرنے کامتحمل ہو سکتاتھا۔ اس نے مروجہ تاریخی تجربے کی تعمیم کی۔ اور علم کے ہر شعبے میں کیے جانے والے نئے اقدام کا خیر مقدم کیا۔ سائنس میں کئی بڑی ایجادوں کی اہمیت کو اس نے نہایت بصیرت اور عالی نگاہی سے خوش آمد ید کہا۔ ان میں خا ص طو ر پر ڈارو ن کی کتاب ’’اOrigin of Speciesشامل ہے۔ مارکس نے اینگلزکو لکھا، ’’یہ کتاب ہمارے نظریے کو ایک قدرتی تاریخی بنیاد مہیا کرتی ہے۔ ‘‘اس طر ح اس نے پہلے بھی مختلف زمانوں اور قو مو ں کی تاریخ میں گری دلچسپی لی اور اپنے مطالعے سے بہت سے اہم نظریاتی مسائل حل کیے تھے ۔
پچاس اور ساتھ کی دہایؤ ں میں مارکس کی سائنسی تحقیقات کاسب سے بڑا میدان سیاسی معاشیات رہا۔ جب کہ 1848 سے پہلے اس نے اپنے آپ کو زیادہ تر فلسفیانہ مسائل کے لیے وقف کیے رکھا۔ اور سائنسی اشترکیت کی فلسفیانہ بنیادوں کی تشریحکرتا رہا۔ اور 1848-49میں سیاسی نظریات اور پرولتاریہ کی حکمت عمل اورداؤں پیچ کی تشریح کرتا رہا۔ پچاس اور ساٹھ کی دہائیو ں میں اس نے معاشی استفسارات کو اولیت دی۔ جلا وطنی میں زندگی کی سختیوں کے باوجو د مارکس نے انگلینڈ کو اس وقت کا نہایت ترقی یافتہ سرمایہ دار ملک پایا۔ یہ جگہ سرمایہ دارنہ اقتصادیات کے مطالعہ کے لیے نہایت موزوں تھی اس نے برٹش میو زیم لائبریری میں اپنی تحقیقا ت کے لیے مواد کاایک وسیع خزانہ دریافت کیا جہاں وہ تقریباً ہر روز نو بجے صبح سے سات بجے شام تک کام کرتا۔ اس کی انتہائی سائنسی باریک بینی اور اپنے ساتھ بھی بے لاگ تنقیدی رویے نے اُس اس سطح تک پہنچایا کہ اس نے فی الواقعی حقائق کے کوہ گر اں سر کرلیے۔ اور اگر کوئی نیا نکتہ اُٹھ کھڑا ہو تا تو اسی مسئلے کو بار بار دہراتاتھا۔ جہا ں تک اقتصادیات کا تعلق ہے اس نے صنعت وحرفت کی تاریخ ،زرعی کیمیا، ارضیا ت،ریاضی اور دوسرے مضامین کا مطالعہ کیا ۔
مارکس کاخیال تھاکہ وہ کتاب سرمایہ کی تین جلدوں کاکام 1851 تک کر لیے گا لیکن اس نے اپنے آپ پر جو بڑے بڑے فرائض عایہ کر رکھے تھے اور وہ شدید حالات جن میں ان تجاویزپر عمل نہ کر سکا۔ تب کہ اینگلز ایک دفتر ی با بو کے طور پر واجی سی تنخو اہ پا رہا تھاوہ مارکس کی ز یادہ مد دنہ کر سکا۔ کئی بار مارکس کو اپناکپڑوں کا واحد سوٹ گروی رکھنا پڑا۔ اور خود گھر کاقیدی ہو کر رہناپڑ ا۔ کئی ہفتے ایسے بھی پو رے قبیلے کو صرف روٹی اور آلو پر گذر کرنی پڑی۔ لند ن کے اولین سالوں میں مارکس اور ا س کی بیوی کو اپنے تین بچوں سے ہاتھ دھوناپڑتے۔ خاص طور پر سنگین دھچکاان کے اکلوتے بیٹے ایڈگر کی مو ت تھا۔ آٹھ سال کابچہ ،جس کو گھر میں مسیح کے نام سے پکارا جاتاتھا۔ اپنے بیٹے کی تجہیزو تکفین کے بعد مارکس نے اینگلز کولکھا۔ ’’میں نے بہت سی بد قسمیتاں دیکھی ہیں لیکن صرف اب کہ مجھے پتہ چلاہے کہ حقیقی بد قسمتی کیا ہے ! میں نے تمہاری دوستی سے حوصلہ پایا اور اس امید ے تقویت حاصل کی ہم دونوں ں دنیامیں اب بھی کچھ مفید کام کرنے کے قابل ہوجائیں گے ۔
لیکن مارکس کی نجی ز ند گی میں صرف دکھ اور پریشانی ہی نہیں تھی۔ مارکس کایہ خانو ادہ خاص طور پر خوش باش گھر انہ تھا۔ خاونداور بیو ی ایک دوسرے کو ٹوٹ کر چاہتے تھے اور اس کی ’جینی‘نہ صرف اپنے خاوند کے مقدر، کاوش اور تگ ودو میں شامل تھی بلکہ تینو ں میں بھر پور آگہی ‘سر گر می اور دھن سے حصہ لیتی تھی۔ محبت اور دوستی نے اس خاندان کے افراد کو ایک خوشگو ار اکائی بنارکھاتھا۔ حبشی__ جیساکہ اس کے دوست اور عزیز مارکس کو اس کے سیاہ بالوں کی وجہ سے کہتے تھے__ اپنے بچوں کابہترین دوست تھا۔ جب اس کی بیٹیاں جینی ،لارا اور ایلی رے نور (پیدائش 1844, 1845, 1851 )بڑی ہوگئیں، اس نے ان کو انسانی کلچر کی دولت سے شناساکیا۔ مارکس جو اد بیات کاشاندار اور اک رکھتاتھا ،خاص طور پر ہو مر،اسکائلس ،شیکسپے ئر،فیلڈنگ ،ڈپنئے ،سرو ینٹیز، ڈڈیرو اور بالزک کار سیاتھا،اس نے اپنے بچوں کو ہزارداستان اور کئی کتابیں پڑھائیں۔ ہو مراور بہت سا شیکسپے ئر پڑھایاجس کا پجاری ساراگھرتھا۔ ایلی نور مارکس لکھتی ہے ’’انسانی فطرت کے متلا شیو ں کو یہ بات عجیب نہیں لگے گی کہ یہ شخص، جو ایسا جنگجو تھا کیا اس قدر سراپا مہر بانی اور نرم خو بھی ہو سکتاتھا۔ وہ پالیں گے کہ اس کی نفر ت میں یہ شدت صرف اس لیے تھی کہ وہ اتنی گہرائی سے محبت کر سکتا تھا کہ اگر اس کا پر زور قلم ایک روح کوجہنم میں اتنے ہی یقین سے قید کر سکتا تھا جیسے ڈینئے نے اپنے تیئس کیا،تو یہ اس لیے تھا کہ وہ انتہائی سچااور ملائم تھا اور یہ کہ اگر اس کا جلا کٹا مذ اق تیزاب کی طرح جلا سکتاتھا تو وہی مذاق تکلیف زدوں اور آفت کے ماروں کے لیے مرہم بھی بن جاتاتھا۔ مارکس کے ہاں زیادہ تر آنے والے مہمانوں نے ہیلنی ڈی متھ کی مہربانی اور خوبصورت یادوں کو محفوظ رکھا جوان کی گھر یلو ملازمہ تھی اور ان کی خوشیوں اور غموں میں خاند ان کے ایک فرد کی طرح برابر کی شریک تھی۔ مارکس کے اہل خانہ بھی اپنے جانثار دوستوں سے بہت خوش ہوتے تھے۔ ان میں سے اینگلز ہمیشہ سب سے بڑھ کرمرغوب رہا ۔
اگست 1851 میں مارکس نے نیو یارک کے روز نامہ ٹریبیون کی پیش کش قبول کرلی اور یورپ میں اس کانمائند ہ خصوصی بن گیا۔ یہ امریکا کانہایت مشہور اور ترقی پسند اخبار تھا۔ لیکن ان ہی دنوں اپنی کتاب سیاسی معاشیات کی تیاری میں معروف ہونے کی وجہ سے اس نے اینگلز سے کہا کہ وہ اخبار کے لیے جرمنی پر ایک سلسلئہ مضامین لکھے۔ اس طور پر نیو یارک کے روز نامہ ٹر یبیو ن نے اینگلز کامشہور مقالہ ’’جرمنی میں انقلاب اور رد انقلاب‘‘شائع کیا۔ اس کے بعد مارکس کے دس سال تک ٹری بیون کے لیے کام کرنے کے دوران میں اینگلزخصو صاً فوجی موضو عات پر باقاعدگی سے مضامین لکھ کر اس کی مدد کرتا رہا۔ مارکس اپنی ’’مانچسٹر وزارت جنگ ‘‘(جیساکہ وہ اینگلزکو کہاکرتاتھا ) پر بھرپور اعتماد کرتاتھا۔ پھر بھی اخبار اس کابہت ساوقت لیتا رہا۔ جب سے وہ مستند سائنسی مضامین لکھنے لگا ،ان کے لیے اسے کسی بھی اٹھائے گئے سوال کی پور ی تحقیق کرنی پڑتی تھی لیکن وہ اپنے اس اصول پر ہمیشہ ثابت قدم رہا جو اس نے اپنی ادبی زندگی کے آغاز پر مشتہرکیا تھا۔ بے شک ایک ادیب کو روپے ضرور کمانے چاہئیں تاکہ وہ زندہ رہنے اور لکھنے کے قابل رہے۔ لیکن حالات خواہ کیسے بھی ہوں اسے محض روپے کمانے کی خاطر زندہ نہیں رہناچاہئے۔ ‘‘ نیو آرڈر زیتونگ (1854_55 )کی طرح ٹریبیون کے لیے کام کرنے سے مارکس کو کسی حد تک رائے عامہ کے متاثر کرنے کاموقع ملا۔ ہند وستان، چین، سپین کے انقلا ب،اور امریکا میں خانہ جنگی پر لکھے گئے بے شمار مضامین ایک نقطہ بار بار ابھارتے ہیں کہ قومی جبر اور رجعت کے خلاف ہر ترقی پسند انہ انقلابی جدوجہدکی حمایت کی جائے اور ہر جمہور پسند تحریک کی مدد کی جائے جس سے انقلابی قوتیں زور پکڑیں گی اور سرمایہ دارانہ غلامی کے خلاف پرولتاریہ کی آئندہ جنگو ں کے لیے بہتر حالات پید اہوں گے۔ مارکس نے کچھ مضامین برطانیہ کی اقتصادی ترقی اور اس کے سیاسی نظام کے ایک تجزیے کے لیے وقف کیے۔ اس نے برطانیہ کی سیاسی زندگی میں سرایت کیے ہوئے فریب اورمنافقت کاپردہ بے دردی سے چاک کیا اور کہا کہ اس دہشت اور بے راہروی کے نظام میں پارلیمنٹ میں دولت مند طبقات کاایک اطاعت گزار اکثر یت حاصل کرلینا یقینی ہے۔
مارکس نے انگریز محنت کشوں کی تحریک پر بھرپور توجہ دی۔ اینگلز کے ساتھ مل کراس نے بائیں بازو کے اصلاح پسندرہنماؤ ں __ جارج ہنری اور ارنسٹ جو نز کا ہاتھ بٹانے کی سعی کی تاکہ ان کی تعمیرنو جدید سو شلسٹ بنیادوں پر ہو سکے۔ اس نے جو نزکے اخبارات ’’لوگوں کے لیے اطلاعات ‘‘اور ’’لوگوں کا اخبار ‘‘میں مضامین لکھے اوران اخبارات کی اشاعت میں اس کی مددکی۔ تاہم اس زمانے کے حالات نے ’اصلاح پسندی‘Chartism کوآگے نہ بڑھنے دیا۔ اس حقیقت کے پیش نظرکہ 1848_49 کے انقلاب کی پسپائی کے بعد رجعت کی یو رش ہوئی،ایسے ہی مخصوص حقائق تھے جن کی بنا پربر طانیہ میں انقلابی تحر یک زوال کاشکا ہو گئی جیسا کہ مارکس اور اینگلز نے واضح کیا اس زمانے میں بر طانیہ کی صنعتی اور نو آباد یاتی اجارہ داری نے اس کے سر مائے دارو ں کو بڑ ے بڑے سر مائے اور زر کشیر منافع کے طو ر پر اکٹھا کرنے کے قا بل بنا دیا۔ اس کاایک حصہ وہ محنت کشو ں کے اوپر کے طبقو ں کو خرید نے میں صرف کر تے تھے۔ اس حر بے کے نتیجے میں بر طا نوی پر و لتاریہ کے نہایت آزمو دہ کا ر گر و ہو ں نے طبقا تی جدو جہد کی سیدھی اور فراخ راہ کو چھو ڑ کر سرمایہ داری ڈھانچے ہی میں چھو ٹی چھو ٹی مرا عا ت حا صل کر نے کی کوششیں شروع کر دیں اور انہی الجھنوں میں الجھ کر رہ گئے ۔
بو رژوا جمہوریت اور قو می آزادی کی نئی تحر یک
جیسا کہ مارکس نے پیشگو ئی کی تھی۔ اقتصادی بحر ان جو 1857میں شر وع ہو ا دوررس نتائج کا حا مل تھا۔ وہ مسائل جو1848-49کی جنگوں میں حل نہ ہو سکے تھے،پھر سے ایک نئے ولو لے کے ساتھ اُ ٹھ کھڑے ہوئے۔ وہ جد و جہد جو اٹلی کو یکجا کر نے اور آسڑیا کے جو ئے سے نجات کے لیے پھو ٹ پڑی __ اور ادھر تقسیم شد ہ جرمنی کو متحد کر نے کی تحر یک __ ان مسا ئل نے مارکس کی تمام تر تو جہ اپنی طر ف کھینچ لی ۔’’وہ پھر 1848کی طر ح زیادہ تر بورژوا جمہو ریت کی تحر یک کے امکانات رو شن کرنے سے وابستہ ہو گیا۔ وہ چاہتاتھا کہ یہ تحر یک عام طور پر نیم بو رژوا اور زیادہ تر رو ندے ہو ئے عو ام الناس کی شمو لیت سے پر وان چڑھے۔ کسان اس میں خا ص طو ر پر حصہ لیں اور آخر کار تمام نادار طبقات جاگ اٹھیں۔ ‘‘(لینن)۔ مارکس کے اس ز مانے کے لکھے ہو ئے تمام مضامین خواہ یہ مضا مین اٹلی کے مسائل پر ہو ں یا جر من پو لینڈ اور روس کے بارے میں،تمام میں یہی کو شش کا ر فرما نظر آتی ہے کہ مفلو ک الحا ل عو ام بھی اقتد ار میں شامل ہوں ۔
1859کی آسڑ یا اٹلی اور فر انس کی جنگ کے دوران مارکس نے لو ئس بوناپارٹ کا پو ل کھولا جو اس جنگ میں اپنے خود غر ضانہ شاہی مقاصد کو ’’اٹلی کی آزادی ‘‘کے کھو کھلے نعرے میں گڈمڈکر رہا تھا۔ مارکس نے واضح کیا کہ اٹلی کی جائز آزادی اور اتحا د صرف قو می جنگ ہی سے حاصل کی جاسکتاہے۔ اس کے نتیجے میں عو ام الناس تمام اطالوی شہنشاہو ں کا تختہ الٹ دیں گے اور خو د کو آسڑ یا کے جو ئے اور جاگیر داروں کی حکومت سے آزاد کروالیں گے اور ایک واحد جمہواری ریاست قائم کر لیں گے۔ اس نے مز ید بتایا کہ بو نا پارٹ کے حق میں کو ئی بھی پر اپیگنڈہ براہ راست نہ صر ف اہل اٹلی کوگھائل کر تاہے،بلکہ جر من انقلاب کے لیے بھی نقصان کا باعث ہے اور اس سے یورپ کی رجعتی طاقتو ں کو تقو یت ملتی ہے۔ اس طر مارکس نے اپنے پمفلٹ Her Vogt (1860 )میں جر من نیم بورژوا جلا وطنو ں کی صفو ں میں مو جو د بونا پا رٹ کے ایجنٹو ں پر کڑی نکتہ چینی کی ۔
فر نیکفر ٹ اسمبلی کے ایک سابق ممبرکارل واٹ نے مارکس اور اس کے معاونین کے ہتک آمیز رویہ اختیارکیا۔ مارکس نے اصو لی طور پر گالی اور تہمت سے پرہیز کیا۔ حالانکہ پر یس میں دشمنو ں نے اس پر گالی گلو چ کی بو چھاڑ کر رکھی تھی۔ اس نے ڈینئے کایہ قابل فخرمقولہ اپنایا " تم اپنے راستے پر چلتے جاؤ تو لوگ جو چاہتے ہیں انہیں کہنے دو " لیکن واٹ کی گھناؤنی دشنام ترازیوں کا مقصد تھا کہ کمیونسٹوں کو اخلاقی طور پر لوگوں کی نظروں سے گرا دیا جائے ۔
جب پارٹی کی عزت خطرے میں تھی تو مارکس نے اپنے دشمنوں پر نہایت بے رحمی سے وارکیے۔ اس نے واٹ کے جھوٹے اور فضول الزامات کو رد کیا اور ثابت کیا کہ وہ بونا پارٹ کا ایجنٹ ہے بعد ازاں جس کی تحریری تصدیق بھی پیش کر دی ۔
انہی دنوں مارکس اور فرڈینینڈ لاسال (ایک سابقہ جمہوریت پسند جسے مارکس 1848 میں پہلی بار ملا تھا ) لاسال نے " جرمنی میں اتحاد کس طرح حاصل کیا جائے " کے اہم سوال پر بہت ہی غلط روش اختیار کر لی تھی۔ لاسال نے اپنے پمفلٹ " اٹلی کی جنگ اور پروشیا کے فر ا ئض " میں جرمنی کے اوپری طبقہ کے اتحاد کے لیے پروشیا کی کوششوں کا ساتھ دینے پر زور دیا، یعنی رد انقلاب طریقے سے۔ جب کہ مارکس نے جرمنی کو متحد کرنے کے لیے یہاں کے نچلے طبقوں کی سطح سے جدوجہد کی ،جو جمہوری انقلاب کا طریق کار تھا۔ مارکس اور لاسال کے اختلافات کھل کر سامنے آ گئے جب آخرالذکر جرمن ورکرز کی جنرل ایسوسی ایشن کا سربراہ بن گیا اور اس نے اس کے لیے پروگرام وضع کیا۔ لاسال نے صرف جدوجہد کی پر امن اور قانونی صورتوں ہی کے لیے وکالت کی اور ’تمام کے لیے رائے دہی‘ میں مزدور طبقہ کی تمام بیماریوں کے لیے اکسیر اعظم پالیا۔ اور مزدوروں کو یہ ضرر رساں تصور دیا کہ پروشیا گورنمنٹ انہیں پیداکاروں کی انجمنیں بنانے میں مدد دے گی اور اس طرح انہیں استحصال سے خلاصی دے گی۔ وہ طبقاتی جنگ، ہڑتالوں اور ٹریڈ یونینیوں کے خلاف تھا۔ مارکس اور اینگلز کسانوں کو پرولتاریہ کا ساتھی سمجھتے تھے جبکہ اس کے بر عکس لاسال کسانوں کو " ایک قدامتی ہجوم " کہتا تھا۔ وہ بسمارک سے صلح جوئی کے لیے آمادہ ہو گیا اور اس سے معاہدہ کیا کہ اگر وہ عالمی رائے کے مطابق عمل کرے تو مزدور طبقہ اندرون ملک اور بیرون ملک اس کی پالیسیوں کی حمایت کرے گا۔ جب لاسال اور بسمارک میں یہ خفیہ بات چیت ہوئی مارکس بے شک اس سے بے خبر تھا،مگر پروشیا کے قدامت پرستانہ عمل پر لاسال کا نخریلا پن اس کی دورر س نظروں سے نہ بچ سکا۔ مارکس اور اینگلز نے باہمی خط کتابت میں اس کو " پروشیاکے شاہی دربار کا جمہوریت پسند" اور بونا پارٹ رحجانات کا کھلا نشان قرار دیا ۔
مارکس کو یقین تھاکہ پولینڈ والوں کی پروشیااور زار روس کے خلاف جدو جہد (جس کی بنا پر 1863 کی بغاوت پھوٹی )صرف اسی صورت میں کامیاب ہو سکتی ہے جب یہ حقیقی طور پر زرعی انقلاب سے منسلک ہو جائے۔ اور جمہوریت کی جنگ بن جائے۔
1850 کے اواخر سے لے کر مارکس روس میں پھیلی ہوئی کسان تحریک کی رفتار نہایت قریب سے دیکھتا رہا۔ کریمیاکی جنگ میں روس کی شکست سے ملک میں تمام گہرے تضاد اور سنگین ہو گئے اور زارکی حکومت کسان اصلاحات کی تیا ریوں پر مجبور ہو گئی۔ شر فادپر مشتمل کمیٹیوں میں اصلاحات کے مسودوں پر پیشگوئی کی کہ یہ ’’اوپر والوں کی دی ہوئی آزادی ‘‘ کسانوں کو سوائے دکھ کے اور کچھ نہیں دے گئی۔ روس میں زرعی غلامی کے خلاف جدوجہد کے لیے بغاوت کرنے والے کسانوں کو مارکس نے مستقبل کے یورپی انقلاب کا حلیف مانا۔
مارکس نے دونوں ں ___ روس میں زرعی غلامی کے خلاف تحریک اور امریکا میں غلامی کے خلاف خانہ جنگی کوبین الاقوامی اہمیت کے بڑے و اقعات کے طور پر دیکھا۔ اس نے اس جنگ کی خصوصیات بیان کرتے ہوئے اسے دومعاشرتی نظاموں کی کشمکش قرار دیا __ غلامی کانظام اور نہایت تر قی یافتہ سر مایہ داری نظام نے واضح کیا کہ شمال اسی صورت میں جیت سکتا ہے کہ جب اس کی حکومت صحیح معنوں میں انقلابی طریقے سے جنگ لڑے۔ غلامی کو منسوخ کر دے۔ کسانو ں کی بہتری کے لیے زرعی مسئلہ حل کر دے۔ فوجی کی تنظیم نوکرے اور اس میں سے ساز شی عناصر کو نکا ل باہر کرے۔ اور صر یخ طور پر انقلابی جمہوری نعر وں کو فروغ دے۔ اس نے یو رپ کے محنت کشوں سے اپیل کی کہ وہ بہر حال اپنی حکومتوں کو جنوبی غلام داروں کی مددد کو آنے سے باز رکھیں۔ اس نے برطانوی مزدوروں کو آفرین کہی جنھوں نے اپنے اثر سے اپنی حکومت کو جنوب کی طرف سے دخل اندازی کرنے سے روک دیا۔ مارکس کو امید تھی کہ امریکی خانہ جنگی نے یورپی محنت کشوں پر جو خوشگوار اثرات چھوڑے ہیں، ان سے قدامتی سالوں کا جمود ٹوٹے گا اور مزدور بھرپور سرگرمیوں کے لیے اٹھ کھڑے ہوں گے۔
سر مایہ
محنت کشوں کی تحر یک میں ایک نئے طو فا ن کی پیش بینی کرتے ہو ئے مارکس نے کو شش کی کہ اپنی معاشی تصنیف مرتب کر نے کی رفتا ر تیز کر دے۔ اٹھارہ ماہ کی تاخیر کے بعد جب اس نے اپنی معاشی تحقیقا ت کا پھر سے آغاز کیا تو اس نے اس تصنیف کو ازسر نو تر تیب دینے کا فیصلہ کیا۔ اور اس کو 1859 میں چھپنے والی’’سیاسی معاشیات کی تنقید میں حصہ ‘‘ کے تسلسل میں نہ چھاپاجائے ،بلکہ یہ ایک جد ا گا نہ کتا ب ہو۔ 1862 میں اس نے ایل کجلمین کو مطلع کیاکہ اس کا نام ’’سر مایہ ‘‘اور تحتی نام ’’سیاسی معاشیا ت کی تنقید میں یکحصہ ‘‘ہو گا۔ ’’سرمایہ‘‘ انتہائی مشکل حا لات میں لکھی گئی۔ امریکی خانہ جنگی کی وجہ سے مارکس اپنی آمد نی کابڑا ذریعہ کھو چکا تھا۔ اب وہ نیو یارک کے روز نامہ ٹر یبیو ن کے لیے نہیں لکھ سکتا تھا۔ اس کے بال بچو ں کے لیے انتہا ئی کسمپر ی کازمانہ پھر آ گیا۔ ایسی صورتِ حال میں اگر اینگلز کی طرف سے متو اتر اور بے غر ض مالی امد اد نہ ملتی تو مارکس نہ صر ف ’’سرمایہ‘‘کی تکمیل نہ کر سکتا بلکہ ناگز یر تھا کہ وہ مفلسی کے ہا تھوں پس کر رہ جاتا ۔
جب پہلی انٹر نیشنل کی بنیاد رکھی گئی مارکس کے سامنے سیاسی کام کا بے پناہ انبار تھا۔ اور اب وہ اپنی کتاب ’’ سرمایہ ‘‘ پر کام کرنے کے لیے راتو ں کو جاگنے بھی مجبو ر ہو گیا۔ وہ اس کھچا ؤ کا متحمل نہ ہو سکا اور زیا دہ تر بیمار رہنے لگا۔ ’’سر مایہ ‘‘ کی تین جلد وں کا پہلا خاکہ 1865 کے آخر تک مکمل کیا جا چکا تھا۔ لیکن پہلی جلد کو چھپنے کے لیے تیار کر تے ہو ئے مارکس اسے پھر دہر انے لگا اور کا نٹ چکانٹ شر وع کر دی۔ البتہ اپر یل 1867 میں وہ یہ مسو دہ ہمبر گ میں پبلشر کے پاس لے گیا۔5 مئی 1867 اس کے یو م پید ائش پر اسے ابتد ائی پر وف مو صو ل ہو ئے۔ اور باقی ماند ہ پر و ف کی چھپائی میں دیر لگتی رہی۔ اور ان کی در ستی کے لیے مارکس نے خو د بھی بہت ساوقت لیا __ اس نے متن میں بڑ ی اہم تبد یلیا ں کیں۔ کبھی یہ پروف اینگلز کو بھیجے اور کبھی اس کے کہنے پر مزید رد و بد ل کیا۔ 16 اگست 1867 کو اس تیا ر شدہ ’’سرمایہ‘‘پر آخر کا ر دستخط ہو ئے اور اسے پبلشر کے حوالے کر دیا گیا۔ پہلی جلد مکمل ہو جانے پر مارکس نے اینگلز کو ان الفا ظ سے یاد کیا ’’بھلا ہوا کہ یہ جلد مکمل ہو گئی ہے۔ یہ سب آپ اور صر ف آپ کی مہر بانیاں ہیں کہ یہ ممکن ہو ا۔ میر ی خاطر آپ کی یہ بے لوث قر بانی ہے جس کے بغیر تین جلد و ں کا یہ جناتی کا م کر نا میر ے لیے کبھی ممکن نہ ہو تا۔ میں تشکر میں آپ کو سینے سے لگاتا ہوں، میرے پیارے، میر ے محبو ب دوست مبارک ہو!
ستمبر 1867 میں ’’سرمایہ‘‘کی جلد اول کی اشاعت کے بعد مارکس کو ’انٹرنیشنل ‘کی شد ید سر گر میو ں پر دھیان دینا پڑا۔ اور ایسے ہی بڑ ے واقعات جیسے فر انس اور پرو شیاکی جنگ اور پیرس کمیو ن اس کی راہ میں رکاوٹ بنے اور وہ معاشیا ت کامطالعہ تر ک کرنے پرمجبو ر ہو گیا۔ وہ کہیں سترکی دہائیوں کے شر وع میں ’’سرمایہ‘‘پر دو بارہ کام کرنے کے قابل ہو ا۔ جلد اول کے دوسرے جرمن ایڈیشن اور فرانسیسی ترجمے کے متن کی تیاری کے لیے اسے بہت سا وقت چاہیے تھا۔ دوسر ی جلدوں کی تیاری میں اس کی توقع کے خلاف بہت زیادہ و قت لگ گیا۔ اینگلز نے اس کی بڑ ی وجہ بیان کرتے ہوئے ’’سرمایہ‘‘جلد دوم میں اپنے دیباچے میں لکھاہے ’’مارکس کے صر ف دوسری کتاب کے لیے چھو ڑے ہوئے مسو دے کے مو اد کا شمار ہی ثابت کر تاہے کہ اس نے کس بے مثال اصو ل پسند ی اور نہایت خو د تنقید ی سے کام لیااور اپنی ان عظیم معاشی دریافتو ں پر جانفشانی سے محنت کی اور انہیں تکمیل تک پہنچایا۔ وہ انہیں شائع کے نے سے پہلے کمال جامعیت کے نقطئہ عروج تک پہنچ چکا تھا۔ اس کی خود تنقید ی نے اسے شاذو ناد رہی اجازت دی کہ وہ اپنی پیشکش میں نفس مضمون کو اپنے تجربۂ علمی کی بناپر ہمہ وقت پھیلتے ہو ئے ذہنی افق کے مطابق ڈھال لے۔ اس نے مو اد کیا ہیئت میں بھی کو ئی جھو ل نہ آنے دیا۔‘‘
مارکس کے ہاتھو ں ہو نے والی گہری ریسرچ کی ایک مثا ل ’’سرمایہ‘‘کی جلد سوم میں زمین کے لگان کا باب ہے۔ اس باب کے لیے اس نے ستر کی دہائیو ں میں روس میں 1861 کی اصلاح کے بعد پید ا ہو نے والے زمینی رشتو ں کا کلی مطالعہ کیا۔ اینگلزنے ’’سرمایہ‘‘کی تیسری جلد کے دیباچے میں لکھا ’’روس میں زرعی پید اوار کر نے والوں کے استحصال اور زمین کی ملکیت کی دونوں ں اقسا م کو ملحو ظ رکھتے ہوئے ،یہ ملک زمین کے لگان کے معاملے میں وہی کردار ادا کر تا ہے جو کردار جلد اول میں انگلینڈ کی صنعت میں کی اجر ت کے متعلق نظر آتاہے۔ بد قسمتی سے وہ اس منصوبے کو پو را کرنے کا مو قعہ نہ پاسکا۔‘‘
مارکس نے اپنے شاہکار ’’سرمایہ‘‘ پر اپنی موت تک کام جاری رکھا۔ اگرچہ اس کی تخلیقانہ سرگرمیاں زیادہ ترسیاسی معاشیات کی طرف مرکوز تھیں، لیکن اس نے اس نے دوسرے علوم میں ہونے والے ارتقا کا بھی گہرا مطالعہ کیا۔ اس نے تاریخ، فطرتی سائنس، ٹکنالوجی کا مطالعہ جاری رکھا۔ اور ساتھ ہی ریاضی میں ہونے والی تحقیق سے بھی آگاہی رکھی۔ ہم تک جو مسودات پہنچے ہیں ان میں مختلف علوم کے علاوہ ریاضی پر بے شمار نوٹس شامل ہیں اور یہ دکھاتے ہیں کہ اس کا علم انتہائی وسیع تھا۔
پال لیفراگ لکھتا ہے کہ ’’مارکس کا ذہن تاریخ، فلسفہ، فطرتی سائنس اور دوسرے علوم کے حقائق سے بھرا رہتا تھا۔ اپنے سالہا سالہا سال کے علمی کام میں جو علم اس نے حاصل کیا وہ اس کا استعمال بھی بخوبی جانتا تھا۔ ‘‘